Dermazin este indicat în principal în tratamentul și profilaxia infecțiilor cauzate de arsuri la pacienții cu arsuri. Dermazin este destinat, de asemenea, tratamentului și profilaxiei infecțiilor în ulcerele de presiune, ulcerele varicoase, escoriații, răni traumatice minore, în incizii și alte răni curate pe porțiunile de pe care s-au prelevat grefe de piele. Contraindicatii: Nu utilizaţi Dermazin dacă sunteţi alergic (hipersensibil) la substanța activă sau la oricare dintre celelalte componente ale acestui medicament cum sunt alcool cetilic și propilenglicol. Precautii: Înainte să utilizați Dermazin, adresaţi-vă medicului dumneavoastră sau farmacistului. Sarcină, alăptarea şi fertilitatea: Dacă sunteţi gravidă sau alăptaţi, credeţi că aţi putea fi gravidă sau intenţionaţi să rămâneţi gravidă, adresaţi-vă medicului sau farmacistului pentru recomandări înainte de a lua acest medicament. Tratamentul cu Dermazin în timpul sarcinii sau în timpul alăptării trebuie inițiat numai la recomandarea medicului dumneavoastră. Având în vedere experiența limitată și riscurile menționate anterior sulfadiazina de argint trebuie utilizată cu precauție la femeile gravide sau la femeile care intenționează să rămână gravide. Nu se cunoaște dacă sulfadiazina de argint este excretată în laptele matern. Conducerea vehiculelor şi folosirea utilajelor: Nu s-au efectuat studii privind efectele Dermazin asupra capacităţii de a conduce vehicule sau de a folosi utilaje. Mod de administrare: Tratamentul se poate aplica imediat după evaluarea extinderii și profunzimii rănilor cauzate de arsuri. După ce se curăță zona și se înlătură țesuturile devitalizate, cremă Dermazin se aplică într-un strat de 2-4 mm grosime pe suprafața arsurii sau, de preferat, se aplică pe un tifon steril care se plasează peste rană. Aplicarea cremei se poate face cu o spatulă sterilă sau mănușa. Arsura se unge cu cremă o dată pe zi. În arsuri severe crema se reaplică zilnic. Durata unui tratament pentru arsuri superficiale depinde de gradul leziunii de la câteva zile, la o lună, cel mult. Intervenția chirurgicală este necesară numai în cazul în care după o lună de tratament cu Dermazin nu se ajunge la vindecare. Înainte de fiecare aplicare a cremei, rana se va spăla sub jet de soluție antiseptică, pentru înlăturarea resturilor de cremă și a exsudatului care apare din abundență după aplicarea cremei Dermazin, cu aspect de puroi după culoare, dar în realitate aseptic. Cremă Dermazin este indicată pentru aplicări repetate la un singur pacient. Aplicarea cremei este nedureroasă. Nu pătează hainele și lenjeria de pat. Dacă aveţi orice întrebări suplimentare cu privire la acestmedicament, adresaţi-vă medicului dumneavoastră sau farmacistului. Compozitie: - Substanţa activă este sulfadiazină de argint. Un gram cremă conţine sulfadiazină de argint 10 mg. - Celelalte componente sunt: alcool cetilic, ulei de arahide hidrogenat, polisorbat 60 (Tween 60), propilenglicol, p-hidroxibenzoat de metil (E 218), p-hidroxibenzoat de propil (E 216), apă purificată. Prezentare: 50g Atentionare: Citiţi cu atenţie şi în întregime prospectul înainte de a începe să utilizaţi acest medicament deoarece conţine informaţii importante pentru dumneavoastră. Prospect: www.anm.ro/_/_PRO/PRO_11071_13.11.18.pdf